কীভাবে ছড়ায় HMPV ভাইরাস?

ওয়েব ডেস্ক: করোনার পর এবার আতঙ্কের নাম হিউম্যান মেটানিউমো ভাইরাস (HMPV)। করোনা অতিমারীর (Corona Pandemic) ভয়াবহতা সেই মৃত্যুমিছিল, সেই হাহাকার, সেই লকডাউন (Lockdown)- দুর্বিষহ দিনগুলি আমরা কেউই এখনও ভুলতে পারিনি। এবার চীনের (China) নতুন ভাইরাস নিয়েও বাড়ছে উদ্বেগ। নতুন এই ভাইরাসের কারণে চীনের হাসপাতালগুলিতে রোগীদের ভিড় দেখা গেলেও, পরিস্থিতি নিয়ন্ত্রণে রয়েছে বলে আশ্বস্ত করেছে জিংপিং সরকার।

HMPV ভাইরাস কী ?

এইচএমপিভি (HMPV Outbreak In China) বা হিউম্যান মেটানিউমো ভাইরাস আক্রমণ করে মানুষের শ্বাসযন্ত্র। সাধারণত সর্দি, কাশি, জ্বর, শ্বাসকষ্টের মত অসুবিধা হয় শরীরে।

এই ভাইরাসটি মূলত শিশু ও বয়স্কদের আক্রমণ করে। যাদের রোগ প্রতিরোধ ক্ষমতা কম, তারাও চট করে আক্রান্ত হয়ে যান এই ভাইরাসে। চীনের সংবাদমাধ্যম জানাচ্ছে গত বছরের ডিসেম্বরের শেষদিকে কিশোর-কিশোরী ও শিশুদের শরীরে এই ভাইরাস সংক্রমণ লক্ষ্য করা যায়।

কীভাবে ছড়ায় HMPV ভাইরাস?

চিকিৎসকরা বলছেন, ভাইরাস দেহে প্রবেশ করার পর, শ্বাসপ্রক্রিয়ার মাধ্যমে এক দেহ থেকে অন্য দেহে প্রবেশ করে।

আরও পড়ুন: শীতকালেই বেশি সংক্রমিত হয় HMPV? বড় আপডেট দিল চীন

HMPV ভাইরাসের প্রতিরোধ কীভাবে?

ভাইরোলজিস্টরা বলছেন, ভাইরাসের হাত থেকে রক্ষা পেতে পরিচিত পদ্ধতিই মানতে হবে। মাস্ক পরতে হবে। ঘন ঘন হাত ধুতে হবে। পাতে রাখতে হবে রোগ প্রতিরোধ ক্ষমতা বাড়ানোয় সাহায্যকারী ডায়েট। এইচএমপিভি-র এখনও পর্যন্ত নির্দিশষ্ট কোনও প্রতিষেধক তৈরি হয়নি। তাই চটজলদি ভাইরাস-প্রতিরোধক কোনও ওষুধ ব্যবহারে সতর্ক থাকা প্রয়োজন।

দেখুন ভিডিও